《木兰溪书堂》
宋代·郑耕老

郑子藏书处，柴门碧树湾。
开怀溪一曲，养拙屋三间。
月色斜侵竹，鸟声迥隔山。
辋川多胜趣，何似此潺湲。

作者简介：（1108—1172）兴化军莆田人，字榖叔。高宗绍兴十五年进士。为明州教授。以通经术荐，孝宗亲擢国子监主簿，添差福建安抚司机宜文字。秩满归。于《诗》、《易》、《洪范》、《中庸》、《论语》、《孟子》，皆有训释。